VENDIM
Nr. 44, datë 13.6.2018

PËR LICENCIMIN E SHA UJËSJELLËS- KANALIZIME KURBIN

Në zbatim të nenit 14, pika 1/a, nenit 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë”, si dhe Rregullores së licencimit, miratuar me vendim të KKRR-së nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, i ndryshuar, dhe pasi shqyrtoi relacionin e përgatitur nga Drejtoria Tekniko-Ekonomike, mbi aplikimin e shoqërisë Ujësjellës-Kanalizime Kurbin sh.a., për rinovim licence dhe për efekt të shtimit të kategorisë së shërbimit të largimit të ujërave të ndotura, Komisioni Kombëtar Rregullator,
konstatoi se:
- Shoqëria Ujësjellës Kurbin është licencuar me vendim të KKRR-së nr. 39, datë 23.9.2016, për ushtrimin e veprimtarisë së furnizimit me ujë për konsum publik me afat 4-vjeçar.
- Me anë të shkresës nr. 259 prot., datë 10.5.2018, shoqëria paraqet kërkesën për rinovim licence për efekt të shtimit të kategorisë së shërbimit për largimin e ujërave të ndotura, shtim të vlerës së kapitalit dhe ndryshim i emrit të shoqërisë;
- Aplikimi i shoqërisë Ujësjellës-Kanalizime Kurbin sh.a., plotëson kërkesat e parashikuara në Rregulloren e licencimit, konkretisht: 
- Formati i aplikimit është paraqitur dhe plotësuar në mënyrë korrekte;
- Janë bërë ndryshimet në dokumentin e QKB-së mbi emrin e subjektit dhe shtimi i objektit për aktivitetin e largimit të ujërave të ndotura; 
- Dokumentacioni juridik dhe administrativ është paraqitur dhe plotësuar në mënyrë korrekte.
- Për gjithë sa më sipër, Komisioni Kombëtar Rregullator

VENDOSI:

[bookmark: _GoBack]1. Licencimin e operatorit Ujësjellës-Kanalizime Kurbin sh.a., me:
Drejtues ligjor: 		Alfred Prodani; 
Drejtues teknik:		Julinda Elezi. 
2. Operatori sh.a. Ujësjellës-Kanalizime Kurbin autorizohet të kryejë veprimtarinë përkatëse të kualifikuar në kategorinë:
Kategoria A, Për grumbullimin dhe shpër-ndarjen e ujit për konsum publik;
Kategoria C,	 Për largimin e ujërave të ndotura.
3. Zona e shërbimit të këtij operatori janë njësitë administrative të Bashkisë Kurbin, si më poshtë:
a) Njësitë administrative:	Laç;
b) 				Mamurras;
c) 				Milot.
4. Kjo licencë është e vlefshme për një periudhë 4-vjeçare (katërvjeçare).  
5. Vendimi i Komisionit Kombëtar Rregullator nr. 39, datë 23.9.2016, “Për licencim 	sh.a. Ujësjellës Kurbin”, shfuqizohet.
Ky vendim hyn në fuqi menjëherë.
Ky vendim publikohet në Fletoren Zyrtare.

